b'\n_START_ARTICLE_\nMogoituin piiri\n_START_PARAGRAPH_\nMogoituin piiri (ven. \xd0\x9c\xd0\xbe\xd0\xb3\xd0\xbe\xd0\xb9\xd1\x82\xd1\x83\xd0\xb9\xd1\x81\xd0\xba\xd0\xb8\xd0\xb9 \xd1\x80\xd0\xb0\xd0\xb9\xd0\xbe\xd0\xbd, Mogoituiski raion) on kunnallinen itsehallintoalue Taka-Baikalian aluepiiriss\xc3\xa4 Ven\xc3\xa4j\xc3\xa4ll\xc3\xa4. Vuonna 1942 perustetun piirin pinta-ala on 6\xc2\xa0300 neli\xc3\xb6kilometri\xc3\xa4. Asukkaita on 28\xc2\xa0700 henke\xc3\xa4 (vuonna 2009)._NEWLINE_Mogotuin piiri sijaitsee Taka-Baikalian aluepiiriin kuuluvassa Agan Burjatiassa. Koillisessa se rajoittu \xc5\xa0ilkan, id\xc3\xa4ss\xc3\xa4 Olovjannajan, etel\xc3\xa4ss\xc3\xa4 Ononin, lounaassa Aginskojen ja luoteessa Karymskojen piireihin._NEWLINE_Piirin hallinnollinen keskus on Mogoituin kaupunkimainen taajama. Lis\xc3\xa4ksi siihen kuuluu 14 maalaiskuntaa: Aga-Hangil, Bor\xc5\xbeigantai, Dogoi, Hara-\xc5\xa0ibir, Hila, Kusot\xc5\xa1a, Nurinsk, Ortui, Tsagan-Ola, Tsagan-T\xc5\xa1elutai, Tsugol, U\xc5\xa1arbai, Ust-Narin ja Zugalai. Asutuskeskuksia on yhteens\xc3\xa4 30._NEWLINE_Asukkaista 50\xc2\xa0% on burjaatteja ja 43\xc2\xa0% ven\xc3\xa4l\xc3\xa4isi\xc3\xa4._NEWLINE_Mogoituin kautta kulkee aluepiirin p\xc3\xa4\xc3\xa4kaupungista T\xc5\xa1itasta Kiinaan johtava maantie ja rautatie._NEWLINE_Seudun p\xc3\xa4\xc3\xa4elinkeino on maatalous, joka on erikoistunut lampaiden kasvatukseen. Teollisuutta edustaa mm. lihanjalostamo, mylly ja meijeri.'